cyanic-selkie/wikianc huggingface dataset:
பழைமைவாதம்
ஒரு பண்பாட்டுக்கு உள்ளேயே பழைமைவாதம் என்றால் என்ன என்பது குறித்துக் கருத்து வேறுபாடுகள் காணப்படலாம். சாமுவேல் பிரான்சிசு என்பவர் பழைமைவாதம் என்பது, "குறிப்பிட்ட மக்களையும், அவர்களுடைய நிறுவனப்படுத்தப்பட்ட பண்பாட்டு வெளிப்பாடுகளையும் நிலைத்திருக்கச் செய்வதும் அவற்றை மேம்படுத்துவதும் ஆகும்" என்றார். உரோஜர் சுக்கிரட்டன் என்பவர் பழைமைவாதம் என்பதை "சமுதாயச் சூழ்நிலையைப் பேணுதல்" என்றும், "சமூகத்தின் வாழ்வையும், நலத்தையும் இருக்கும் நிலையிலேயே எவ்வளவு காலத்துக்கு முடியுமோ அவ்வளவு காலத்துக்குப் பேணும் நோக்குடனான தாமதப்படுத்தும் அரசியல்" என்றும் வரையறுத்தார்.
வெளி இணைப்புகள்
பகுப்பு:அரசியல் கருத்தியல்கள் பகுப்பு:சமூகக் கோட்பாடுகள் பகுப்பு:அரசியல்
தாமசு மோகன்
தாமசு மோகன் (Thomas Mohan) இந்தியாவின் பெங்களுருவைச் சேர்ந்த ஒரு வனவிலங்கு புகைப்படக் கலைஞரும் கட்டடப் பொறியாளரும் ஆவார். 1959 ஆம் ஆண்டு இவர் பிறந்தார். புகைப்படம் எடுப்பதில் உள்ள ஆர்வத்திற்காக உலகம் முழுவதும் பயணம் செய்துள்ளார்.
தாமசு மோகன் அடிப்படையில் ஒரு கட்டடப் பொறியாளர். இந்தியாவில் பெங்களூரில் பிறந்து வளர்ந்தார். புகைப்படக் குடும்பத்தைச் சேர்ந்த இவர், மிக இளம் வயதிலேயே யாசிகா பாக்சு புகைப்படக் கருவி மூலம் புகைப்படங்கள் எடுக்கத் தொடங்கினார்.
நிகான் வகை புகைப்படக் கருவிகளிலும் இவர் நிபுணத்துவம் வாய்ந்தவராகவும் செல்வாக்கு செலுத்துபவராகவும் இருந்தார். பிக்சு4காசு என்ற வனவிலங்கு புகைப்படக் குழு அமைப்பின் இணை நிறுவனராகவும்,  புரோ வியூ மற்றும் கானான் குழுமத்தின் நிர்வாக பங்குதாரராகவும் செயல்பட்டார்.
தாமசு மோகன் ஒரு சுயமாக கற்ற வனவிலங்கு புகைப்படக்காரர் ஆவார். இவரது புகைப்படக் கருவிகள் நிக்கான் டி6, டி850, டி4 வகை கருவிகளாகும். இவர் பயன்படுத்திய வில்லைகள் 600 எப்4, 400 எப்2.8, 300 எப்2.8, 70-200 எப்2.8,24-70 எப் 2.8, 14-24 எப்2.8, 105 எப்2.8.
மேற்கோள்கள்
பகுப்பு:1959 பிறப்புகள் பகுப்பு:வாழும் நபர்கள் பகுப்பு:புகைப்படக் கலைஞர்கள் பகுப்பு:கட்டிடக் கலைஞர்கள் பகுப்பு:பெங்களூர் நபர்கள்
வாள் விருத்தம்
வாள் விருத்தம் என்னும் நூல் சிற்றிலக்கிய வகைகளில் ஒன்று.
அரசனின் வாட்போர் ஆற்றலைச் சிறப்பித்து 10 விழுத்தப் பாடல்களால் இது பாடப்படும்.
அடிக்குறிப்பு
பகுப்பு:சிற்றிலக்கிய வகைகள்
2டி என்டேர்டைன்மென்ட்
2டி மகிழ்கலை (2D Entertainment) என்பது 2013 ஆம் ஆண்டு ஆரம்பிக்கப்பட்ட ஒரு தமிழ்நாட்டு திரைப்படத் தயாரிப்பு மற்றும் விநியோக நிறுவனம் ஆகும். பிரபல தமிழ் நடிகர் சூர்யா இதன் நிறுவனர் ஆவார். ராஜசேகர் பாண்டியன் நடிகை ஜோதிகா மற்றும் நடிகர் கார்த்தி இதன் மற்ற உறுப்பினர்கள் ஆவார்கள்.
வெளியிணைப்புகள்
2 D entertainment-இன் பக்கம்
பகுப்பு:தமிழ்நாட்டின் திரைப்படத் தயாரிப்பு நிறுவனங்கள் பகுப்பு:சென்னையில் உள்ள திரைப்படத் தயாரிப்பு நிறுவனங்கள் பகுப்பு:தமிழ்த் திரைப்படத் தயாரிப்பு நிறுவனங்கள் பகுப்பு:இந்தியத் திரைப்படவிநியோகஸ்தர்கள்
நீளச் சுருக்கம்
வலது|thumb|இச்சக்கரங்கள் ஒளியின் வேகத்திற்கு 9/10 மடங்கு வேகத்தில் நகர்கின்றன. சக்கத்தின் மேற்பகுதியின் வேகம் 0.994c ஆனால் கீழ்பகுதியின் வேகம் எப்போதுமே சுழியம் தான். இதனால் சக்கரத்தின் கீழ்பகுதியை விட மேற்பகுதி சுருங்கி காணப்படுகிறது. நீளச் சுருக்கம் (length contraction) என்பது நகரும் ஒரு பொருளின் நீளம் அதன் சரியான நீளத்தை விடக் குறைவாக இருக்கும் நிகழ்வு ஆகும். சரியான நீளம் ஒரு பொருளின் சொந்த ஓய்வு நிலையில் அளவிடப்படும் நீளம் ஆகும். இது என்ட்ரிக் லொரன்சு, சியார்ச் பிரான்சிசு பிட்ஸ்ஜெரால்டு ஆகியோர் பெயரில் லொரன்சு சுருக்கம் (Lorentz contraction) அல்லது லொரன்சு-பிட்ஸ்செரால்ட் சுருக்கம் (Lorentz–FitzGerald contraction) என்றும் அழைக்கப்படுகிறது. இச்சுருக்கம் பொதுவாக ஒளியின் வேகத்தின் கணிசமான பகுதியில் மட்டுமே கவனிக்கப்படுகிறது. நீளச் சுருக்கம் என்பது ஒரு பொருள் பயணிக்கும் திசையில் மட்டுமே நிகழ்கிறது. நிலையான பொருள்களுக்கும், அன்றாட வேகத்தில் செல்லும் பொருட்களுக்கும் இந்த விளைவு மிகக் குறைவு. ஒரு பொருள் ஒளியின் வேகத்தை நெருங்கும் போது மட்டுமே இது குறிப்பிடத்தக்கதாகிறது.
நீளச் சுருக்கம் L பின்வரும் சமன்பாட்டினால் தரப்படும்:
இங்கு
L
என்பது L என்பது பொருளுடன் தொடர்புடைய இயக்கத்தில் ஒரு பார்வையாளரால் கவனிக்கப்படும் நீளம் ஆகும்.
L0
என்பது பார்வையாளருக்கும் நகரும் பொருளுக்கும் இடையிலான ஒப்பீட்டு வேகம்
c
என்பது ஒளியின் வேகம்
இந்த சமன்பாட்டில் L, L0 இரண்டும் பொருளின் இயக்கக் கோட்டிற்கு இணையாக அளவிடப்படுகின்றன. ஒப்பீட்டு இயக்கத்தில் பார்வையாளருக்கு, பொருளின் இரு முனைகளின் ஒரே நேரத்தில் அளவிடப்பட்ட தூரங்களைக் கழிப்பதன் மூலம் பொருளின் நீளம் அளவிடப்படுகிறது. ஒளியின் வேகத்திற்கு மிக அருகில் பயணிக்கும் ஒரு பொருளைக் கவனிக்கும் ஓய்வில் இருக்கும் ஒரு பார்வையாளர், அந்த பொருளின் நீளத்தை இயக்கத்தின் திசையில் சுழியத்திற்கு அருகில் இருப்பதைக் கவனிப்பார்.
13,400,000 மீ/செ (30 மில்லியன் மைல்/ம, 0.0447c) வேகத்தில் சுருக்கப்பட்ட நீளம் ஓய்வு நேரத்தில் நீளத்தின் 99.9% ஆகும்; 42,300,000 மீ/செ (95 மில்லியன் மை/ம, 0.141c) வேகத்தில், நீளம் 99% ஆகவே இருக்கும். வேகத்தின் அளவு ஒளியின் வேகத்தை நெருங்கும் போது, இவ்விளைவு முக்கியத்துவம் பெறுகிறது.
ரஜினி முருகன்
ரஜினி முருகன் (ஆங்கில எழுத்துரு: Rajini Murugan) என்பது 2016ஆம் ஆண்டில் வெளிவந்த இந்தியத் தமிழ்த் திரைப்படமாகும். லிங்குசாமிக்கு சொந்தமான திருப்பதி பிரதர்ஸ் தயாரிக்கும் இப்படத்தில் சிவகார்த்திகேயன், கீர்த்தி சுரேஷ் ஆகியோர் முக்கிய கதாப்பாத்திரத்திலும், சூரி, ராஜ்கிரண், சமுத்திரக்கனி ஆகியோர் துணை கதாபாத்திரங்களிலும் நடித்துள்ளனர். இத்திரைப்படத்திற்கு டி. இமான் இசையமைத்துள்ளார்.
கதைச்சுருக்கம்
ஏழரைமூக்கன்(சமுத்திரக்கனி), அந்த ஊரில் ஒரு குண்டர் படையை வைத்து பெரிய வியாபாரிகளிடமிருந்து ஒரு லட்சம் பணம் பறித்துக்கொண்டிருந்தான். அதை ரஜினிமுருகனிடம் முயற்சி செய்யும் பொழுது தோல்வியுற்று அவன் பணத்தை இழந்தான். அந்தப் பணத்தைத் திரும்பிப் பெறுவதற்காக அவன் செய்யும் அக்கிரமங்களை எல்லாம் எப்படி சமாளித்து அவனுக்கு அவமானத்தைத் தருகின்றனர் என்பதே இக்கதை. இந்தக் கதையில் நிறைய திருப்பங்களை எதிர்பார்க்கலாம்.
மேற்கோள்கள்
பகுப்பு:2016 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சிவகார்த்திகேயன் நடித்த திரைப்படங்கள் பகுப்பு:மதுரைக்களத் திரைப்படங்கள் பகுப்பு:கீர்த்தி சுரேஷ் நடித்த திரைப்படங்கள் பகுப்பு:டி. இமான் இசையமைத்த தமிழ்த் திரைப்படங்கள் பகுப்பு:சூரி நடித்த திரைப்படங்கள் பகுப்பு:சமுத்திரக்கனி நடித்த திரைப்படங்கள்
தொண்டங்குறிச்சி ஊராட்சி
தொண்டங்குறிச்சி ஊராட்சி (Thondankurichi Gram Panchayat), தமிழ்நாட்டின் கடலூர் மாவட்டத்தில் உள்ள மங்கலூர் வட்டாரத்தில் அமைந்துள்ளது. இந்த ஊராட்சி, திட்டக்குடி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1867 ஆகும். இவர்களில் பெண்கள் 985 பேரும் ஆண்கள் 882 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜான் ஜக்லின்
ஜான் ஜக்லின்  (John Jacklin , பிறப்பு: திசம்பர் 12 1947 ),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1975 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
ஜான் ஜக்லின் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 1, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1947 பிறப்புகள் பகுப்பு:வாழும் நபர்கள்
காலியம் நைட்ரைடு
காலியம் நைட்ரைடு (Gallium nitride, ) ஓர் இரும III/V நேர் ஆற்றல் இடைவெளி குறைக்கடத்தி ஆகும். இது 1990-களிலிருந்து ஒளியீரிகளில் பயன்படுத்தப்பட்டு வருகின்றது. 1990-களில் இந்தச் சேர்மம் மிகவும் கடினமான ஒரு திண்மப் பொருளாக, அதன் அணுக்கள்,  உவூர்ச்சைட்டு (Wurzite)  அல்லது துத்தநாக சல்பைடு வகைப் படிகக் கட்டமைப்பைக் கொண்டுள்ளதாகக் கண்டுபிடிக்கப்பட்டது. இதன் பெரிய ஆற்றல் இடைவெளி, 3.4 eV, ஒளிமின்னியல் துறையில் பல கருவிகளை உருவாக்கக்கூடிய சிறப்புப் பண்புகளை வழங்குகிறது;  மிக உயிரிய ஆற்றலுடைய கருவிகளையும் மிக உயரிய அதிர்வெண் கருவிகளையும் உருவாக்க பயனாகின்றது. காட்டாக, GaN அடித்தளத்தைக் கொண்டு ஊதாநிற (405 நமீ) சீரொளி இருமுனையங்களை உருவாக்க இயலும்.
அயனியாக்கும் கதிர்களுக்கு இதன் உணர்திறன் குறைவாக இருப்பதால் (மற்ற குழு III நைட்ரைடுகளைப் போல), செயற்கைக்கோள்களுக்கான சூரிய மின்கல அணிகளுக்கு பொருத்தமான பொருளாக உள்ளது. மேலும் கதிர்வீச்சுள்ள சூழலில் நிலைத்திருப்பதால் படைத்துறை, விண்வெளி பயன்பாடுகளுக்கும் பயனுள்ளதாக இருக்கும். GaN திரிதடையங்கள் காலியம் ஆர்சினைடு (GaAs) திரிதடையங்களை விட மிக உயர்ந்த வெப்பநிலையிலும் மிக உயர்ந்த மின்னழுத்தங்களிலும் இயங்கக்கூடியமையால் நுண்ணலை அதிர்வெண்களில் இயங்கும் திறன் மிகைப்பிகளிலும் பயனாகின்றன.
பாதுகாப்பு
காலியம் நைட்ரைடு பொடியானது தோல், கண்கள் மற்றும் நுரையீரல்களில் எரிச்சலை உண்டாக்கும் தன்மை உடையது. காலியம் நைட்ரைடு மூலங்களின் பாதுகாப்பு, சூழல், உடல்நல பாதிப்பு குறித்த ஆய்வுகள் அண்மையில் வெளிவந்துள்ளன.
திரள் காலியம் நைட்ரைடு நச்சுத்தன்மை அற்றது; உயிரிகளுடன் இயைந்தது. எனவே இவற்றை வாழும் உயிரினங்களின் உடலுக்குள்ளே பதிக்கப்படும் மின்னணுவியல் கருவிகளிலும் மின்முனையங்களிலும் பயன்படுத்தலாம்.
மேற்சான்றுகள்
பகுப்பு:குறைக்கடத்திப் பொருட்கள் பகுப்பு:நைட்ரைடுகள் பகுப்பு:காலியம் சேர்மங்கள் பகுப்பு:கனிம வேதியியல் சேர்மங்கள்
என்ன செப்பங்கா நீ (நூல்)
என்ன செப்பங்கா நீ... சோலைக்கிளியின் ஏழாவது கவிதைத் தொகுப்பு இதுவாகும்.
வெளி இணைப்புக்கள்
பகுப்பு:ஈழத்து நூல்கள்
டார்பயாட் நூலகம்
தார்பயாட் நூலகம் (Tarbiat library)(பாரசீகம்: کتابخانه تربیت) ஈரானில் 1921ஆம் ஆண்டில் தப்ரீசுவில் நிறுவப்பட்ட முதல் மாநில நூலகமாகும். ஈரானிய பத்திரிகையாளர் மற்றும் அரசியல்வாதியான மகம்மது அலி தர்பியாட் என்பவரால் இந்த நூலகம் "மகாராப் பொது நூலகம் மற்றும் வாசிப்பு அறை" (பாரசீக: كتابخانه و قرائتخانه عمومي معارف) என்று நிறுவப்பட்டது.
மேற்கோள்கள்
பகுப்பு:நூலகங்கள்
வேல் விருத்தம்
வேல் விருத்தம் என்னும் நூல் சிற்றிலக்கிய வகைகளில் ஒன்று.
அரசன் வேல் வீசிப் போரிடும் ஆற்றலைச் சிறப்பித்து 10 விழுத்தப் பாடல்களால் இது பாடப்படும்.
15ஆம் நூற்றாண்டில் வாழ்ந்த புலவர் அருணகிரிநாதர் வேல் விருத்தம் என்னும் பெயரில் 10 சந்தப்பாடல்கள் கொண்ட நூல் ஒன்றைச் செய்துள்ளார். முருகப் பெருமானின் வேல் இதில் சிறப்பித்துப் பாடப்பட்டுள்ளது.
அடிக்குறிப்பு
பகுப்பு:சிற்றிலக்கிய வகைகள் பகுப்பு:15 ஆம் நூற்றாண்டுத் தமிழ் நூல்கள்
மைக்கல் பெல்ஹவுஸ்
மைக்கல் பெல்ஹவுஸ் (Daniel Bell-Drummond, பிறப்பு: அக்டோபர் 11 1976), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார். 2000-2001 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
மைக்கல் பெல்ஹவுஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1976 பிறப்புகள் பகுப்பு:கென்ட் துடுப்பாட்டக்காரர்கள் பகுப்பு:1993 பிறப்புகள் பகுப்பு:வாழும் நபர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
மணக்கால் ஐயம்பேட்டை அகத்தீசுவரர் கோயில்
மணக்கால் ஐயம்பேட்டை அகத்தீசுவரர் கோயில் திருவாரூர் மாவட்டத்தில் உள்ள தேவார வைப்புத்தலமாகும்.
இறைவன்,இறைவி
இங்குள்ள இறைவன் அகத்தீசுவரர் ஆவார். இறைவி சௌந்தரநாயகி ஆவார்.
பிற சன்னதிகள்
மேற்கு நோக்கிய நிலையில் மூலவர் சன்னதி உள்ளது. இடது புறம் இறைவி சன்னதி உள்ளது. மண்டபத்தில் பைரவர், சனி, சந்திரன் ஆகியோர் உள்ளனர்.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:தேவார வைப்புத் தலங்கள்
ஆரியன்மாலா நாடகம்
பாலக்காடு மாவட்டத்தில் நிகழ்த்தப்படும் ஒரு நாடோடி நாடகக் கலைரூபமே ஆர்யன்மாலா நாடகம். இதை ஆர்யமாலையாட்டம், ஆர்யமாலைக்களி, ஆர்யமாலக்கூத்து என்னும் பெயர்களிலும் அழைப்பர். இது தமிழ்நாட்டில் உள்ள சிற்றூர்களான தத்தமங்கலம், எலவஞ்சேரி, பெருமாட்டி, புதுச்சேரி பகுதிகளில் பாரம்பரியமான நடனமாகவுள்ளது. . கொல்லம் மாவட்டத்தின் சில பகுதிகளிலும் இது காணப்படும். தமிழ் சங்கீத நாடக பாரம்பரியத்தில் நிகழ்த்தப்படும்.
பாண சமுதாயத்தைச் சேர்ந்தவர் இந்த நாடகக் கலையை இரவு நேரங்களில் நிகழ்த்துவர். நாலு மூலையிலும் கால் நட்டு, அதன் மீது அலகு குத்தி, ஓலையோ பரம்போ கொண்ட பந்தல் அமைத்து, பந்தலினுள் உரல் கவிழ்த்திவைத்து அதன் மீது நிலவிளக்கை வைப்பர். நிலவிளக்கின் ஒளியிலே நடிப்பும், வசனமும், பாட்டும் நாடகம் நிகழ்த்தப்படும். பாடல்களில் தமிழ் கலந்ந மலையாள சொற்கள் இருக்கும். செண்டை, இலத்தாளம் ஆகிய கருவிகளைக் கொண்டு வாசிப்பர்.
சான்றுகள்
பகுப்பு:கேரளக் கலைகள் பகுப்பு:மலையாள நாடகங்கள்
சி. கே. இரவுல்ஜி
'''சி. கே. இரவுல்ஜி''' என்பவர் குஜராத் மாநிலத்தைச் சேர்ந்த இந்திய அரசியல்வாதி ஆவார். இவர் குசராத்து சட்டமன்றத்திற்கு மூன்று முறை உறுப்பினராகத் தேர்ந்தெடுக்கப்பட்டு தற்பொழுது அமைச்சராக உள்ளார். இரவுல்ஜி பாரதிய ஜனதா கட்சியின் உறுப்பினராக உள்ளார்.
பணி
இரவுல்ஜி குசராத் சட்டப் பேரவையின் மூன்றாவது முறையாக உறுப்பினராக உள்ளார். 2007, 2012 மற்றும் 2017-ல் இவர் கோதாரா சட்டமன்ற உறுப்பினராகப் பிரதிநிதித்துவப்படுத்துகிறார். இவர் அக்டோபர் 2017-ல் இந்தியத் தேசிய காங்கிரசிலிருந்து விலகிப் பாரதிய ஜனதா கட்சியில் சேர்ந்தார்.
குசராத்து வன்முறை 2002 வழக்கில் கூட்டுப் பலாத்காரம் மற்றும் கொலை தண்டனை விதிக்கப்பட்ட குற்றவாளிகள் தாக்கல் செய்த தண்டை நீக்க விண்ணப்பத்தைப் பரிசீலித்த குழுவில் சி. கே. இரவுல்ஜி உறுப்பினராக இருந்தார். குற்றவாளிகள் பதினான்கு ஆண்டுகள் சிறைத்தண்டனை அனுபவித்த பிறகு, விடுவிக்கும் மனுவை ஏற்கும்படி குழு பரிந்துரைத்தது. இந்தக் குழுவின் பரிந்துரையால் 14 ஆண்டுகள் சிறைவாசத்துக்குப் பிறகு குற்றவாளிகள் விடுவிக்கப்பட்டனர்.
தனிப்பட்ட வாழ்க்கை
இரவுல்ஜி ஜெய்னாபென் என்பாரை மணந்தார். இத்தம்பதிக்கு இரண்டு குழந்தைகள் உள்ளனர். 26 செப்டம்பர் 2017 அன்று, இரவுல்ஜியின் குடியிருப்புக்கு அருகில் ஒரு சிறுத்தை காணப்பட்டது. இச்சிறுத்தை மூன்று நாட்களுக்குப் பிறகு பிடிபட்டது.
சர்ச்சைப் பேச்சு
ஆகத்து 19, 2022 அன்று, பில்கிசு பானோ வழக்கில் தண்டனை பெற்ற 11 பேரின் நடத்தை நன்றாக இருப்பதாக இரவுல்ஜி சர்ச்சைக்குரிய வகையில் விவரித்தார். இவர்கள் குற்றம் செய்தார்களா இல்லையா என்பது எனக்குத் தெரியாது என்றார். இரவுல்ஜி மேலும் "இவர்கள் பிராமணர்கள் மற்றும் பிராமணர்கள் நல்ல சமஸ்காரம் கொண்டவர்கள் என்று அறியப்படுகிறார்கள்" எனத் தெரிவித்தார்
மேற்கோள்கள்
https://www.shethepeople.tv/news/bjp-ck-raulji-statement-bilkis-bano-case/
நாகமலைப்புதுக்கோட்டை ஊராட்சி
நாகமலைப்புதுக்கோட்டை ஊராட்சி (Nagamalaipudukottai Gram Panchayat), தமிழ்நாட்டின் மதுரை மாவட்டத்தில் உள்ள திருப்பரங்குன்றம் ஊராட்சி ஒன்றியத்தில் அமைந்துள்ளது. இந்த ஊராட்சி, திருப்பரங்குன்றம் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 11867 ஆகும். இவர்களில் பெண்கள் 5834 பேரும் ஆண்கள் 6033 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திப்ராலாந்து
திப்ராலாந்து (Tipraland), வடகிழக்கு இந்தியாவில் உள்ள திரிபுரா மாநிலத்தில் வாழும் பூர்வகுடிகள் கோரும் தனி மாநிலம் ஆகும். திரிபுரா பழங்குடியினருக்கான தன்னாட்சி மாவட்டங்கள் மற்றும் அதனைச் சுற்றிய பகுதிகளை ஒன்றிணைத்து திப்ராலாந்து எனும் பெயரில் திப்ராலாந்து மாநிலக் கட்சி மற்றும் திரிபுரா பூர்வகுடி மக்கள் முன்னணியினர் தனி மாநிலம் கோருகின்றனர். திரிபுரா மாநிலத்தில் திப்ராலாந்து பகுதி 68% பரப்பளவும், திரிபுரா மக்கள் தொகையில் மூன்றில் ஒரு பகுதி கொண்டது.
தனி மாநிலக் கோரிக்கைக்கு காரணங்கள்
1947 இந்திய விடுதலை மற்றும் 1971 வங்காளதேச போரின் போது இலட்சக் கணக்கான இந்து சமயம் சார்ந்த வங்காள மொழி பேசும் மக்கள் தற்போதைய வங்காள தேசத்திலிருந்து திரிபுரா பகுதிக்கு அகதிகளாக குடிபெயர்ந்தனர். இதனால் இம்மாநிலத்தின் பூர்வகுடி மக்களை விட, புலம் பெயர்ந்த வங்காள மக்களின் மக்கள் தொகை அதிகரித்துவிட்டதால், வங்காளிகள் திரிபுரா மாநிலத்தை ஆளும் நிலை ஏற்பட்டுள்ளது. எனவே இம்மாநிலத்தின் பூர்வகுடி நிலப்பகுதிகளை, பூர்வகுடிகளான திரிபுரி பூர்வகுடி மக்களே ஆளும் வகையில் திப்ராலாந்து எனும் தனி மாநிலக் கோரிக்கை எழுந்துள்ளது.
மக்கள் தொகை பரம்பல்
2011ல் திரிபுரா பழங்குடியினருக்கான தன்னாட்சி மாவட்டங்களில் மக்கள் தொகை 12,16,465. அதில் பூர்வகுடி பழங்குடியினர் 10,21,560 (83.4%) ஆகவுள்ளனர்.
1947 இந்திய விடுதலையின் போது இலட்சக் கணக்கான இந்து சமயம் சார்ந்த வங்காள மொழி பேசும் மக்கள் கிழக்கு பாகிஸ்தான் எனும் தற்போதைய வங்காள தேசத்திலிருந்து திரிபுரா பகுதிக்கு அகதிகளாக குடிபெயர்ந்தனர்.
1971 வங்காளதேச போரின் போது இலட்சக் கணக்கான இந்து சமய வங்காள மக்கள் திரிபுராவில் புலம்பெயர்ந்தனர்.
வெளி இணைப்புகள்
பகுப்பு:திரிபுரா
கலிங்க ரத்னா விருது
கலிங்க ரத்னா விருது என்பது 2007 ம் ஆண்டில் இருந்து புகழ்பெற்ற ஒடியா இலக்கிய அமைப்பான சரளா சாகித்ய மன்றத்தால்  நிறுவப்பட்ட ஒரு விருது. தேசிய/சர்வதேச அளவில் கல்வி சம்பந்தப்பட்ட துறையில் குறிப்பிடத்தக்க பங்களிப்பைச் செய்த தகுதிவாய்ந்த ஒடிசா நபருக்கு இது ஆண்டுதோறும் வழங்கப்படுகிறது.
ஒடியா மொழியின் தந்தை என்ற பட்டத்தைப் பெற்ற சரளா தாஸ், ஒடிய மொழி மற்றும் கலாச்சாரத்தை வளப்படுத்தியவர் மேலும் ஒடிய மொழியில் மகாபாரதம் நூலை 15ம் நூற்றாண்டில் அவரது தனித்துவமான நடை மற்றும் மொழியியலில் எழுதியவர் ஆவர். அவரின் இலக்கிய, கலை பெருமைகளை பறைசாற்றும் அமைப்பாக அமைக்கப்பட்டுள்ள சரளா சாகித்ய மன்றம் ஆண்டுதோறும் ஒடிய கல்வி, இலக்கியம், கலை மற்றும் கலாச்சார துறைகளில் சிறப்பாக பங்கேற்றுள்ள தனி நபர்களுக்கோ, கூட்டமைப்பிற்கோ வழங்கும் விருதே இந்த கலிங்க ரத்னா விருதாகும்.
கலிங்க ரத்னா விருது, சரஸ்வதி தேவியின் ஒரு வெள்ளி சிலை, விருது பதிக்கப்பட்ட செப்புப் தகடு மற்றும் சால்வை ஆகியவைகளைக் கொண்டுள்ளது.
மேற்கோள்கள்
பகுப்பு:இந்திய விருதுகள்
அர்த்தமத்தல்லி
இடதுக் காலைக் குறுக்காக அமைத்து வலது கையைக் தொடைக்கு மேல் வைத்து,இடது கையை மட்டும் வீசி நின்று ஆடுவது அர்த்தமத்தல்லியாகும்
வெளி இணைப்புகள்
பகுப்பு:நூற்றியெட்டு சிவதாண்டவங்கள்
என். பி. ஜான்சி லட்சுமி
'''என். பி. ஜான்சி இலட்சுமி' (N.P.Jhansi Lakshmi'') (20.10.1941-19.12.2011) ஒரு இந்திய அரசியல்வாதி ஆவார். இவர், தெலுங்கு தேசம் கட்சியின் சார்பில் எட்டாவது மக்களவையில் சித்தூர் தொகுதி உறுப்பினராகவும், ஆந்திரப் பிரதேச சட்டமன்றத்திலும் உறுப்பினராக இருந்துள்ளார்.
ஆரம்பகால வாழ்க்கை
ஜான்சி லட்சுமி அக்டோபர் 20 1941 ஆம் ஆண்டு விசாகபட்டினம் என்ற நகரில் சி. கே. சௌத்ரியின் குடும்பத்தில் பிறந்தார். இவர் மெட்ரிக்குலேசன் வரை படித்துள்ளார்.
தொழில்
புதிதாக அமைக்கப்பட்ட தெலுங்கு தேசம் கட்சியின் உறுப்பினராக, ஜான்சி லட்சுமி 1983 ஆம் ஆண்டு ஆந்திரப் பிரதேச சட்டமன்றத் தேர்தலில் சித்தூர் தொகுதியில் இருந்து போட்டியிட்டு 16,434 வாக்குகள் வித்தியாசத்தில் இந்திய தேசிய காங்கிரசின் என். பி. வெங்கடேசுவர சௌத்ரியை தோற்கடித்தார். அடுத்த ஆண்டு, சித்தூரிலிருந்து எட்டாவது மக்களவைக்கான பொதுத் தேர்தலில் 3,32,543 வாக்குகளைப் பெற்றார். இவர் பெண்கள் மற்றும் குழந்தைகள் நல திட்டங்களுக்கான பிராந்திய அமைப்பாளராகவும், கஸ்தூர்பா நூற்றாண்டுக் குழுவின் செயலாளராகவும் இருந்தார். இலட்சுமி தனது பதவிக் காலத்தை நிறைவு செய்யவில்லை. மக்களவையில் இருந்து விலகினார்.
தனிப்பட்ட வாழ்க்கை
ஜான்சி லட்சுமி, பி. வீரராகவுலு நாயுடு என்பவரை திசம்பர் 9 1956 ஆம் ஆண்டு திருமணம் செய்து கொண்டார். இவர்களுக்கு இரண்டு மகன்களும் ஒரு மகளும் உள்ளனர். மாரடைப்பின் காரணமாக ஐதராபாத்தில் உள்ள தனியார் மருத்துவமனையில் அனுமதிக்கப்பட்டு பத்து நாட்களுக்கு பிறகு 19 திசம்பர் 2011 ஆம் ஆண்டு இயறக்கை எய்தினார்.
மேற்கோள்கள்
பகுப்பு:1941 பிறப்புகள் பகுப்பு:2011 இறப்புகள் பகுப்பு:8வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள்
ஸ்டீவன் பெஸ்ட்
ஸ்டீவன் பெஸ்ட் (Steven Best; பிறப்பு: டிசம்பர் 1955) ஒரு அமெரிக்க மெய்யியலாளரும் எழுத்தாளரும் பேச்சாளரும் ஆர்வலரும் ஆவார். விலங்குரிமை, இனங்கள் அழிவு, மனித மக்கட்தொகைப் பெருக்கம், சுற்றுச்சூழல் சிக்கல்கள், உயிரித் தொழில்நுட்பம், விடுதலை அரசியல், பயங்கரவாதம், வெகுஜன ஊடகம் மற்றும் கலாச்சாரம், உலகமயமாதல், முதலாளித்துவ ஆதிக்கம் ஆகியவை அவரது நிபுணத்துவத்தில் அடங்கும். எல் பாசோ நகரில் உள்ள டெக்சாஸ் பல்கலைக்கழகத்தில் மனிதவாழ்வியல் மற்றும் மெய்யியல் துறைகளின் இணைப் பேராசிரியராக உள்ளார். அவர் 13 புத்தகங்களும் 200க்கும் மேற்பட்ட கட்டுரைகளையும் விமர்சனங்களையும் வெளியிட்டுள்ளார்.
பெஸ்ட் கலிபோர்னியா பல்கலைக்கழகப் (UCLA) பேராசிரியரான டக்ளஸ் கெல்னருடன் இணைந்து பின்நவீனத்துவ ஆய்வுகளின் முத்தொகுப்பின் இணையாசிரியராவார் (Guilford Press, 1991, 1997, 2001). சமீபத்தில், அவர் நான்கு தொகுப்புகளை அறிமுகப்படுத்தி அவற்றின் இணைத் தொகுப்பாசிரியராகவும் செயலாற்றினார். அவரது சமீபத்திய புத்தகம் தி பாலிடிக்ஸ் ஆவ் டோட்டல் லிபரேஷன்: ரெவல்யூஷன் ஆவ் தி 21ஸ்டு சென்சுரி என்ற தலைப்பில் 2014-ல் வெளிவந்தது (ரோமன் & லிட்டில்ஃபீல்ட், 2014).
வெளியிணைப்புகள்
பகுப்பு:1955 பிறப்புகள் பகுப்பு:வாழும் நபர்கள் பகுப்பு:அமெரிக்க மெய்யியலாளர்கள் பகுப்பு:விலங்குரிமை அறிஞர்கள் பகுப்பு:நனிசைவ ஆர்வலர்கள்
டெரெக் ஐஸ்லஸ்
டெரெக் ஐஸ்லஸ்  (Derek Isles , பிறப்பு: அக்டோபர் 14 1943 ),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1967 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
டெரெக் ஐஸ்லஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 1, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1943 பிறப்புகள் பகுப்பு:வாழும் நபர்கள் பகுப்பு:ஆங்கிலேயக் குச்சக் காப்பாளர்கள்
அமுக்கிரா
அமுக்கிரா, அமுக்கரா, அமுக்கிரி அல்லது அசுவகந்தி (Withania somnifera) மூலிகை மருத்துவத்தில் பயன்படும் ஒரு செடியாகும். இதன் வேரும் இலையுமே மருத்துவப் பயனுள்ளவை.
பெயர்கள்
அமுக்கிராவுக்கு அசுவகந்தி அமுக்குரவி, அமுக்கிரி, அசுவம், அசுவகந்தம், இருளிச்செவி, வராககர்ணி, கிடிச்செவி ஆகிய வேறு பெயர்கள் உண்டு. ‘கந்தம்’ என்றால் கிழங்கு என்பதாக அசுவ‘கந்தம்’ என்றழைக்கப்படுகிறது. அசுவம் என்றால் வடமொழியில் குதிரை என்பது பொருள். குதிரை பலத்தை வழங்கும் என்பதால் அசுவகந்தா என்ற பெயரைப் பெற்றதாக கூறப்படுகிறது. இதன் இலையை முகர்ந்தால் குதிரை நாற்றம் அடிப்பதால் அசுவகந்தா அல்லது அசுவகந்தா என்று வடமொழியில் அழைக்கப்படுகிறது என்றும் கூறப்படுகிறது. இதன் இலையை அரைத்து கட்டிகளின் மேலே பூசினால் கட்டிகளை அமுக்கிவிடும் அதனால் இதனை தமிழில் அமுக்கிரா என்று அழைக்கிறார்கள்.
விளக்கம்
150 - 170 சென்ட்டி மீட்டர் உயரமாக வளர்கிறது. இதன் இலைகள் முட்டை வடிவம் கொண்டவை. இதன் இலைகளின் மேற்பரப்பில் மெல்லிய ரோம வளரிகள் காணப்படும். இச்செடியானது சிவப்பு நிறம் கொண்ட சிறிய அளவிலான காய்களைக் கொண்டிருக்கும்.
குறிப்புகளும் மேற்கோள்களும்
பகுப்பு:மெய்யிருவித்திலையிகள் பகுப்பு:மூலிகைகள்
தாலந்துகள் உவமை
thumbnail|250px|right| எசமானிடம் கணக்கு கொடுத்தல்
தாலந்துகள் உவமை (Parable of the Talents) என்பது இயேசு சொன்ன சிறு கதைகளுள் ஒன்று. கடவுள் ஒவ்வொருவருக்கும் கொடுத்துள்ள திறமைகளை சரியாக பயன்படுத்தி வளர்த்துக் கொள்ள வேண்டும் என்ற பொருள்பட இக்கதையை இயேசு மக்களுக்கு கூறினார். இறைவன் அளித்த திறமைகளை சரியாக பயன்படுத்துவோர்க்கு இறைவன் மென்மேலும் திறமைகளை வழங்குவான். அவற்றை பயன்படுத்தாதவர்களிடம் இருக்கும் திறமையும் மங்கிப் போகும் என்னும் பொருள் பட இயேசு கூறிய "உள்ளவர் எவருக்கும் மேலும் கொடுக்கப்படும். அவர்களும் நிறைவாகப் பெறுவர். இல்லாதோரிடமிருந்து அவரிடமுள்ளதும் எடுக்கப்படும்" என்பதை முக்கிய குறிக்கோள் வசனமாகக் குறிப்பிடலாம். இது புனித விவிலியத்தில் மத்தேயு 25:14-30 இல் எழுதப்பட்டுள்ளது.
தாலந்துகள்
இங்கு தாலந்துகள் என்பது "talanton" என்ற கிரேக்கச் சொல்லின் நேரடி எழுத்துப் பெயர்ப்பாகும். இது கிறிஸ்துவுக்கு முன்னரான காலந்தொடங்கி கிரேக்கம், உரோம் மற்றும் மத்திய கிழக்கு நாடுகளில் பயன்படுத்தப்பட்ட நிறை மற்றும் நாணயத்தின் அலகாகும். இச்சொல்லே பின்னர் பழைய ஆங்கிலத்தில் "talente" என மருவி இன்று "Talents" எனவும் மருவி திறமை என்ற பொருளில் பயன்படுத்தப்படுகிறது. முதலில் உருவான விவிலியத் தமிழ் மொழிபெயர்ப்புகள் இச்சொல்லை தாலந்து என மொழிபெயர்த்தன. இது தமிழ் பேசும் கிறித்தவரிடையே "கடவுளின் கொடைகள்" என்ற பொருள்பட வேரூன்றி விடவே பின்னர் வந்த தமிழ் விவிலிய மொழி பெயர்ப்புகளும் தாலந்து என்ற இதே சொல்லையே கையாள்கின்றன.
உவமை
நெடும் பயணம் செல்லவிருந்த ஒருவர் தம் பணியாளர்களை அழைத்து ஒவ்வொரு பணியாளரின் திறமைக்கு ஏற்ப, ஒருவருக்கு ஐந்து தாலந்தும் வேறொருவருக்கு இரண்டு தாலந்தும், இன்னொருவருக்கு ஒரு தாலந்தும் கொடுத்துவிட்டு நெடும் பயணம் மேற்கொண்டார். ஐந்து தாலந்தைப் பெற்றவர் அவற்றைக் கொண்டு வாணிகம் செய்து மேலும் ஐந்து தாலந்து ஈட்டினார். அதே போன்று, இரண்டு தாலந்து பெற்றவர் மேலும் இரண்டு தாலந்து ஈட்டினார். ஆனால், ஒரு தாலந்தைப் பெற்றவரோ அதை நிலத்தில் புதைத்து வைத்தார்.
எசமான் திரும்பினார்
நீண்ட நட்களுக்கு பிறகு அந்த எசமானர் திரும்பிவந்து, பணியாளர்களிடத்தில் தான் அவர்களுக்கு கொடுத்த தாலந்துகளுக்கு கணக்குக் கேட்டார். அப்பொழுது, ஐந்து தாலந்தை பெற்றவர், மேலும் ஐந்து தாலந்துகளைக் கொண்டுவந்து: “ஐயா, ஐந்து தாலந்தை என்னிடம் ஒப்படைத்தீர்; இதோ பாரும், இன்னும் ஐந்து தாலந்தை ஈட்டியுள்ளேன்" என்றார். எசமானர் அவரை நோக்கி: “நன்று, நம்பிக்கைக்குரிய நல்ல பணியாளரே, சிறிய பொறுப்புகளில் நம்பிக்கைக்கு உரியவராய் இருந்தீர். எனவே பெரிய பொறுப்புகளில் உம்மை அமர்த்துவேன். உம் தலைவனாகிய என் மகிழ்ச்சியில் நீரும் வந்து பங்கு கொள்ளும்” என்றார். இரண்டு தாலந்துகளைப் பெற்றவரும் வந்து: ஐயா நீர் என்னிடம் இரண்டு தாலந்து ஒப்படைத்தீர். இதோ பாருங்கள், மேலும் இரண்டு தாலந்து ஈட்டியுள்ளேன் என்றார். எசமானர் அவரை நோக்கி: "நன்று, நம்பிக்கைக்குரிய நல்ல பணியாளரே, சிறிய பொறுப்புகளில் நம்பிக்கைக்குரியவராய் இருந்தீர். எனவே பெரிய பொறுப்புகளில் உம்மை அமர்த்துவேன். உம் தலைவனாகிய என் மகிழ்ச்சியில் நீரும் வந்து பங்குகொள்ளும்" என்றார்.
முயற்சியற்றவனின் முடிவு
ஒரு தாலந்தைப் பெற்றவரோ வந்து: “ஐயா, நீர் கடின உள்ளத்தினர்; விதைக்காத இடத்திலும் போய் அறுவடை செய்பவர்; தூவாத இடத்திலும் விளைச்சலைச் சேகரிப்பவர் என்பதை அறிவேன். உமக்கு அஞ்சியதால் நான் போய் உம்முடைய தாலந்தை நிலத்தில் புதைத்து வைத்தேன். இதோ, பாரும், உம்முடையது" என்றார்.
அவனுடைய எசமான் மறுமொழியாக: "சோம்பேறியே! பொல்லாத பணியாளனே, நான் விதைக்காத இடத்திலும் போய் அறுவடை செய்பவன். நான் தூவாத இடத்திலும் போய் சேகரிப்பவன் என்பது உனக்குத் தெரிந்திருந்தது அல்லவா? அப்படியானால் என் பணத்தை நீ வட்டிக் கடையில் அல்லவா கொடுத்து வைத்திருக்க வேண்டும். நான் வரும்போது எனக்கு வரவேண்டியதை வட்டியோடு திரும்பப் பெற்றிருப்பேன்" என்று கூறினார். எனவே அந்தத் தாலந்தை அவனிடமிருந்து எடுத்துப் பத்துத் தாலந்து உடையவரிடம் கொடுங்கள். உள்ளவர் எவருக்கும் மேலும் கொடுக்கப்படும். அவர்களும் நிறைவாகப் பெறுவர். இல்லாதோரிடமிருந்து அவரிடமுள்ளதும் எடுக்கப்படும். பயனற்ற பணியாளனாகிய இவனை வீட்டுக்கு வெளியே இழுத்து போய் வெளியே தள்ளுங்கள் என்றார்.
கருத்து
தாலந்துகள் உவமை சொல்லும் கருத்து : கடவுள் ஒவ்வொருவருக்கும் வெவ்வேறு அளவுகளில் கொடுத்துள்ள திறமையை மென்மேலும் வளர்க்க முயல வேண்டும். அவ்வாறு செய்தால் கடவுள் மேலும் திறமைகளைக் கொடுப்பார். திறமையை வளர்க்காது இருந்தால் கொடுக்கப்பட்ட சிறிய திறமையும் மங்கி மறைந்து விடும்.
உசாத்துணை
பகுப்பு:இயேசுவின் உவமைகள் பகுப்பு:கிறித்தவம் தொடர்பான மாற்றுக் கொள்கைகள்
இந்தியானா பல்கலைக்கழகம்
இந்தியானா பல்கலைக்கழகம் (Indiana University), ஐக்கிய அமெரிக்காவின் இந்தியானா மாநிலத்தின் புளூமிங்டன் நகரத்தில் அமைந்துள்ள அரசு சார்பு பல்கலைக்கழகமாகும்.
இந்தியானா பல்கலைக்கழகம் புளூமிங்டன், மற்றும் இன்டியனாபொலிஸ் ஆகிய இரு இடங்களில் அமைந்துள்ளது.
வெளி இணைப்புக்கள்
إنديانا (جامعة) Indiana Ülikool 印第安那大學
சத்திரம்புதுக்குளம் பெரியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆர். மகாதேவன்
தேவன் அல்லது '''ஆர். மகாதேவன்''' (செப்டம்பர் 8, 1913 - மே 5, 1957) பிரபல நகைச்சுவை எழுத்தாளர். பல நகைச்சுவைக் கதைகளையும் கட்டுரைகளையும் தேவன் என்ற புனைபெயரில் எழுதியவர். துப்பறியும் சாம்பு இவரது பிரபலமான படைப்பாகும்.
வாழ்க்கைக் குறிப்பு
தமிழ்நாட்டில் கும்பகோணத்தை அடுத்த திருவிடைமருதூரில் செப்டம்பர் 8, 1913 அன்று பிறந்தார். அவ்வூரில் உள்ள திருவாவடுதுறை ஆதீன உயர்நிலைப் பள்ளில் படித்தார். மகாதேவன், பள்ளியில் சாரணர் படையில் சேர்ந்திருந்ததால், சாரணப்படைத் தலைவராக இருந்த கோபாலசாமி ஐயங்கார், மாணவர்களுக்கு நிறைய சிறுகதைகளைச் சொல்லி, மாணவர்களையும் கதை சொல்லச் சொல்லி ஊக்குவிப்பார். இவர் மூலம் கதை கட்டுவதில் மகாதேவனுக்கு ஆர்வமும் சுவையும் தோன்றியது. கும்பகோணம் அரசினர் கல்லூரியில் பி.ஏ. பட்டம் பெற்றார்.
பத்திரிகாசிரியர்
சிறிது காலம் பள்ளியொன்றில் ஆசிரியராகப் பணியாற்றியபின் தனது 21 ஆவது வயதில் ஆனந்த விகடன் வார இதழில் துணை ஆசிரியராகச் சேர்ந்தார். 1942 முதல் 1957 வரை நிர்வாக ஆசிரியராக இருந்தார். 23 ஆண்டுக் காலம் விகடனில் ஐந்நூற்றுக்கும் மேற்பட்ட சிறுகதைகள், நூற்றுக்கணக்கான நகைச்சுவைக் கட்டுரைகள், இருபதுக்கும் மேற்பட்ட தொடர்கள் எழுதினார்.
எழுத்துலகில்
துப்பறியும் சாம்பு இவரது பிரபலமான பாத்திரப் படைப்பு; இது சின்னத் திரையில் தொடராக வந்திருக்கிறது. கோமதியின் காதலன் திரைப்படமாக வெளியாயிற்று. இவர் எழுதிய மிஸ் ஜானகி, மிஸ்டர் வேதாந்தம், ஜஸ்டிஸ் ஜகந்நாதன், கல்யாணி, மைதிலி, துப்பறியும் சாம்பு முதலிய நாவல்கள், மேடை நாடகங்களாகவும் பல இடங்களில் நடிக்கப்பட்டன. மிஸ்டர் வேதாந்தம், ஸ்ரீமான் சுதர்சனம் இரண்டு நாவல்களும் இயக்குநர் ஸ்ரீதர் தயாரிப்பில் சின்னத்திரையிலும் வழங்கப்பட்டன. நீதிமன்ற நடவடிக்கைகள் பற்றிய மிக விரிவான புதினம் ஜஸ்டிஸ் ஜகந்நாதன். இது ஆங்கிலத்திலும் மொழிபெயர்க்கப்பட்டுள்ளது.
50களில் இவர் அயல்நாட்டுச் சுற்றுப் பயணங்கள் மேற்கொண்டபோது எழுதிய ஐந்து நாடுகளில் அறுபது நாள் புத்தகமாக வெளியாகியுள்ளது. ஜஸ்டிஸ் ஜகந்நாதன் புதினம், 1974 இல் ஆங்கிலத்தில் மொழிபெயர்க்கப்பட்டு வெளியானது.
தேவன் சென்னை தமிழ் எழுத்தாளர் சங்கத்தின் தலைவராக இரு முறை பதவி வகித்திருக்கிறார்.
தொகுப்புகள், சிறுகதைகள்
அல்லையன்ஸ் பதிப்பகம் 'தேவ'னின் பல படைப்புகளை வெளியிட்டுள்ளது. கிழக்குப் பதிப்பகமும் தேவனின் பல நூல்களைச் செம்பதிப்புகளாக வெளியிட்டுள்ளது.
தேவனைப் பற்றி பெரியோர்
"ஒரே ஒரு கட்டுரையினால், ஒரே நாளில், தமிழ்நாடெங்கும் பிரசித்தமாகிவிட்டார் தேவன். முதன் முதலில் கையெழுத்துப் பிரதியில் அவர் கட்டுரையைப் படித்தபோது, இவ்வளவு குதூகலத்துடன் குழந்தைகளின் வாழ்க்கையை எழுதும் இந்த ஆசாமி யார் என்று வியப்படைந்தேன். இவரோ, இன்னும் இருபது வயது நிரம்பாத இளைஞர் என்று அறிந்தபோது அளவிலாத மகிழ்ச்சி உண்டாயிற்று. குழந்தைகளின் அற்ப சந்தோஷங்களையும், துக்கங்களையும் மட்டுமல்ல, வயதான மனிதர்களுடைய மகா அற்ப சுக துக்கங்களையும் அவ்வளவு குதூகலத்துடன் எழுதக் கூடியவர் தேவன்" - கல்கி
வேறு
பகுப்பு:தமிழக எழுத்தாளர்கள் பகுப்பு:தமிழ் நகைச்சுவை எழுத்தாளர்கள் பகுப்பு:1913 பிறப்புகள் பகுப்பு:1957 இறப்புகள் பகுப்பு:தஞ்சாவூர் மாவட்ட நபர்கள்
ஜார்ஜ் பெல்தம்
ஜார்ஜ் பெல்தம் (George Beldham, பிறப்பு: மே 17 1758, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1800-1805 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜார்ஜ் பெல்தம் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1758 பிறப்புகள்
கிறிஸ்டியானோ ரொனால்டோ
இப்பொழுது விளையாடிவரும் கால்பந்து வீரர்களிலேயே ஒரு கழகத்திற்காக அதிகம் விலைகொடுத்து வாங்கப்பட்ட ஒரே வீரர் இவராவார். இவர் மான்செஸ்ரர் யுனைரட் கழகத்திலிருந்து ரியல் மட்றிட்காக மாறிவந்த பொழுது இவருக்காக ஏலம் விட்ட தொகை சுமார் 132 மில்லியன் அமெரிக்க டாலர்களாகும். அது மட்டுமன்றி இவர் ரியல் மட்றிட்காக விளையாட ஒப்பந்தமாகியுள்ள 6 வருடங்களுக்கும் ஒவ்வொரு வருடத்திற்கும் தலா 18 மில்லியன் அமெரிக்க டாலர்கள் கிடைக்கும்.
தனது ஆரம்ப காலங்களில் அன்டோரின்கா என்ற கழகத்திற்காக விளையாடிய ரொனால்டோ 1997ல் நிசியோனல் என்ற கழகத்திற்கு மாறினார். அதன் பின் சுபோரின் சிபி என்ற கழகத்தில் விளையாடும் பொழுது மன்செசுரர் அணியின் நிர்வாகியான அலெகடசு பெருகசன் என்பவரால் இனங்காணப்பட்டு 18 வயதே நிரம்பிய இவரை 12.24 மில்லியன் சிரேலிங்கு பவுண்களுக்கு மன்செசுரறில் விளையாடுவதற்காக ஒப்பந்தமிடப்பட்டார். பின்பு யூரோ 2004ல் முதன் முதலாக போர்த்துகீச அணிக்காக விளையாடுவதற்குக் களமிறக்கப்பட்டார்.
ரொரோனால்டோவின் வாழ்க்கை முறை
ரொனால்டோவிற்கு புகை மற்றும் குடிப்பழக்கங்கள் கிடையாது, காரணம் இவரது தந்தை இந்த காரணங்களால் இறந்ததாலே ரொனால்டோ இந்த பழக்கங்களை வெறுக்கின்றார். மற்றும் இவர் தனது உடலில் எவ்வித டேட்டுகளும் (பச்சை குத்துதல்) இட்டுக் கொள்ள மாட்டார், காரணம் இவர் ஆண்டுக்கு ஒருமுறை தனது சொந்த ஊரில் உள்ள மருத்துவமனையில் இரத்த தானம் செய்து கொள்ளும் பழக்கம் கொண்டவர்.
வெளி இணைப்புகள்
பகுப்பு:போர்த்துக்கேய காற்பந்தாட்ட வீரர்கள் பகுப்பு:1985 பிறப்புகள் பகுப்பு:வாழும் நபர்கள் பகுப்பு:2018 உலகக்கோப்பை காற்பந்து வீரர்கள் பகுப்பு:2006 உலகக்கோப்பை காற்பந்து வீரர்கள் பகுப்பு:2010 உலகக்கோப்பை காற்பந்து வீரர்கள்
அஞ்சுதெங்கு
வலது|thumb|200x200px| அஞ்சுதெங்கு கடற்கரை thumb| அஞ்சுதெங்கு கடற்கரையின் ஒரு காட்சி அஞ்சுதெங்கு (Anchuthengu, முன்னர் அஞ்செங்கோ, Anjengo அல்லது Anjenga என்று அழைக்கபட்டது) என்பது கேரளத்தின், திருவனந்தபுரம் மாவட்டத்தில் கடலோர பஞ்சாயத்தும்,  நகரமுமாகும். இது திருவனந்தபுரம் - வர்கலா - கொல்லம் கடற்கரை நெடுஞ்சாலையில் வர்கலா நகரத்துக்கு 9 கி.மீ தென்மேற்கில் அமைந்துள்ளது.
இந்த நகரத்தில் பழைய போர்த்துகீசிய பாணி தேவாலயங்கள், ஒரு கலங்கரை விளக்கம், 100 ஆண்டுகள் பழமையான பெண் துறவியர் மடம் மற்றும் பள்ளி, டச்சு மற்றும் பிரிட்டிஷ் மாலுமிகள் மற்றும் வீரர்களின் கல்லறைகள் மற்றும் அஞ்செங்கோக் கோட்டையின் எச்சங்கள் உள்ளன. பிரபல மலையாள கவிஞர் குமரன் ஆசானின் பிறப்பிடமான கைகாரா கிராமம் இதன் அருகிலேயே அமைந்துள்ளது. இப்பகுதியில் பால சுப்பிரமணிய சுவாமி கோயில், பரம்பில்  பத்ரகாளி யோகேஸ்வர சேத்திரம் போன்ற கோயில்கள் உள்ளன.
அஞ்சுத்தெங்கானது  திருவனந்தபுரத்தின் வடக்கே சுமார் 36 km தொலைவில் உள்ளது. இதன் அருகிலுள்ள விமான நிலையம் திருவனந்தபுரம் சர்வதேச விமான நிலையம் ஆகும். கடக்காவூர் தொடருந்து நிலையம் 2 km  தொலைவில் உள்ளது.
வரலாறு
பார்வதி புதானார் கால்வாயின் வாயில் அஞ்செங்கோ அமைந்துள்ளது. முதலில், இது கொல்லம் மற்றும் திருவனந்தபுரம் மற்றும் வர்கலாவுக்கு அருகில் ஒரு பழைய போர்த்துகீசிய குடியேற்றமாக இருந்தது.
1694 ஆம் ஆண்டில், ஆற்றிங்கல் அரசி பிரித்தானிய கிழக்கிந்திய நிறுவனத்துக்கு அஞ்செங்கோவில் ஒரு தொழிற்சாலையையும், கோட்டையை நிறுவுவதற்கான உரிமையை வழங்கினார். அப்போது கிழக்கிந்திய நிறுவனத்துக்கு ஐந்து தென்னை மரங்கள் இருந்த - வரையறுக்கபட்ட இந்த இடத்தை குத்தகை அடிப்படையில் வணிகத்துக்காக வழங்கப்பட்டது என்று கூறப்படுகிறது. ஆகவே இந்த இடம் பெயராக அஞ்செங்கோ என்பது நிலைத்துவிட்டது. இது கேரளத்தில் நிறுவனத்தின் முதல் வர்த்தக குடியேற்றமாக மாறியது. அஞ்செங்கோக் கோட்டை 1694-8 இல் கட்டப்பட்டது.
18 ஆம் நூற்றாண்டின் ஆங்கிலேய-மைசூர் போர்களில் இந்த கோட்டை முக்கிய பங்கு வகித்தது. ஆனால், 19 ஆம் நூற்றாண்டில், கோட்டையைப் பராமரிப்பது தேவையற்ற செலவாக கருதப்பட்டது. 1813 இல் கிழக்கிந்திய நிறுவனம் தொழிற்சாலையைக் கைவிட்டது.
19 ஆம் நூற்றாண்டில், இந்த நகரம் இதன் சிறந்த தயாரிப்பான கயிறுகளுக்கு புகழ் பெற்றது, மேலும் மிளகு, வீட்டு நூற்பு பருத்தி துணி, மருந்து பொருட்களை ஏற்றுமதி செய்தது.
அஞ்சுதெங்கு போர்
18-ஆம் நூற்றாண்டின் இரண்டாம் தசாப்த காலக்கட்டம். பம்பாய்க்கு அடுத்தப் படியாக ஆங்கிலேயர்களின் கிழக்கு இந்தியா கோட்டையாக திருவனந்தபுரத்தை அடுத்த அஞ்சுதெங்கு கோட்டை விளங்கியது. ஆங்கிலேயர்கள் மிளகு வாங்க மட்டும் அட்டிங்கல் இராணி அனுமதி அளித்து இருந்தார். டட்சு நாட்டி வணிகர்களின் வளர்ச்சியை அடியோடு நிறுத்த அட்டிங்கல் இராணி முடிவு செய்தார். இந்துக்கள் மற்றும் முஸ்லீம்கள் மீது ஆங்கிலேயர்கள் அவமதிப்பு நடவடிக்கைகளில் ஈடுபட்டனர். இவற்றை பொறுத்துக் கொள்ள முடியாத அஞ்சுதெங்கு மற்றும் அட்டிங்கல் மக்கள் பதிலடி கொடுக்க சரியான நேரத்திற்கு காத்துக் கொண்டு இருந்தனர்.
மாபெரும் தாக்குதல்
14 ஏப்ரல் 1721 அன்று பிரித்தானிய கிழக்கிந்திய கம்பெனி நிறுவனத்தின் உள்ளூர் தலைவர் வில்லியம் கிஃபோர்டு 140 ராணுவ வீரர்கள் மற்றும் அடிமைகளுடன் வாமனபுரம் ஆற்றில் படகு மூலம் அட்டிங்கல் ராணியை சந்திக்க பரிசு பொருள் வழங்க பயணம் கொண்டு இருந்தனர். அரண்மனையின் உள்ளே நிகழ்ச்சிக்கான ஏற்பாடுகள் தீவிரமாக நடைபெற்று கொண்டு இருந்தது. இந்த நிலையில் அரண்மனை மீது தாக்குதல் நடைபெற்றது.
பல மணி நேரங்கள் நீடித்த தாக்குதலில் ஒரு ஆங்கிலேயரும் உயிர் பிழைக்கவில்லை. வாமனபுரம் ஆறு முழுக்க சிவப்பு நிறத்திற்கு மாறியதோடு, சடலங்களால் நிரம்பி போனது. இதை அடுத்து அஞ்சுதெங்கு கோட்டை பொது மக்கள் கைப்பற்றினர். இந்த சம்பவம் பிளாசி சண்டைக்கு 36 ஆண்டுகள் முன்னர் நடைபெற்றது. 136 ஆண்டுகளுக்கு முன் இந்தியாவின் முதல் சுதந்திர போர் இதுவே ஆகும்.
குறிப்புகள்
பகுப்பு:கேரளக் கடற்கரைகள் பகுப்பு:திருவிதாங்கூர் நாடு பகுப்பு:Coordinates on Wikidata பகுப்பு:திருவனந்தபுரம் மாவட்டத்தில் உள்ள ஊர்களும் நகரங்களும் பகுப்பு:பிரித்தானியக் கிழக்கிந்தியக் கம்பனி போர்கள்
குர்ரம் சகர்
மக்கள் தொகை
2016 ஆம் ஆண்டு மக்கள் தொகைக் கணக்கெடுப்பின்படி, ஒட்டுமொத்த ஈரான் நகரங்களின் மக்கள் தொகை அடர்வில், இந்த நகரம் 75 வது இடத்தினைப் பெறுகிறது. பொதுவாக ஈரான் நாட்டில் நகரங்களில் மக்கள் குடியேற்றம், இருபதாம் நூற்றாண்டின் பிற்பகுதியில் இருந்து, வேகமாக அதிகரித்து வருகின்றது என ஐக்கிய நாட்டு ஆய்வுகள் கூறுகின்றன. இந்த நாட்டில், ஒவ்வொரு ஐந்து ஆண்டுகளுக்கும் ஒரு முறை மக்கள் தொகைக் கணக்கெடுப்பு எடுக்கப்படுகின்றது. இந்த நகரத்தில், பல்வேறு மொழியிலானப் பாரம்பரியக் குடும்பங்கள் வாழ்ந்தாலும், பெரும்பான்மையான ஈரானியக் குடும்பங்களில் பிறந்தவர்கள், பல்வேறு சமூக சீரமைப்புடன் தொடர்புடையவர்களாக இருந்தாலும், எந்த வகையான உறவுகளை விடவும், தமது குடும்ப வழித்தோன்றல்களுக்கு, அதிக முக்கியத்துவத்தைக் கொடுக்கின்றனர். இதனால் அவர்கள் அருகருகே வாழ்ந்தாலும், தொலைவில் வாழ்ந்தாலும், சிறிய, பெரிய குடும்பங்களுக்கு இடையை நிலவும், குடும்ப உறவுப் பிணைப்புகள், அனைத்தும் உறுதியுடன் இருக்கின்றன. மேலும், அவரவர் நடத்தும் தொழில்களிலும், குடும்ப உறுப்பினர்கள் பின்னிப்பிணைந்து இயங்கி, சமூகத்திலும், செய்யும் தொழிலும், நன்மதிப்பைப் பெற்று திகழ்கின்றனர். 2016 ஆம் ஆண்டு எடுக்கப்பட்ட தொகை கணக்கெடுப்பின்படி, இந்த நகரத்தின் மக்கள் தொகை 133,097 நபர்களைக் கொண்டிருந்தது. இதற்கு ஐந்து ஆண்டுகளுக்கு முன் எடுக்கப்பட்ட, அரசின் மக்கள் தொகை கணக்கெடுப்பின்படி, அதாவது 2011 ஆம் ஆண்டு, 129,418 நபர்கள், இந்நகரத்தில் வாழ்ந்திருந்தனர். தற்பொழுது உள்ள மக்கள் தொகை எண்ணிக்கையுடன் ஒப்பிடும்போது, இந்நகரத்தின் மக்கள்தொகை அடர்வு +2.84% அதிகரித்துள்ளது.
வெளி இணைப்புகள்
பகுப்பு:Coordinates on Wikidata பகுப்பு:அரபு மொழி வார்த்தைகளைக் கொண்ட கட்டுரைகள் பகுப்பு:ஈரானின் நகரங்கள்
ஒசிவரா ஆறு
ஒசிவரா ஆறு (Oshiwara River) இந்தியாவின் மகாராட்டிரா மாநிலத்தின் மும்பை புறகர் மாவட்டத்தின் மும்பை கிழக்கு புறநகர் பகுதியில் பாய்கிறது. இந்த ஆறு கோரேகாவ் மலைப்பகுதியில் உற்பத்தியாகி ஆரே பால் காலனி வழியாக பாய்ந்து  7 கிலோ மீட்டர் தொலைவிற்கு பாய்ந்து  மாலாடு கடற்கழி வழியாக அரபிக் கடலில் கலக்கிறது.
லயனல் இசர்வுட்
லயனல் இசர்வுட்  (Lionel Isherwood , பிறப்பு: ஏப்ரல் 13 1891, இறப்பு: செப்டம்பர் 30 1970),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 60 முதல்தர துடுப்பாட்டப் போட்டிகளில் கலந்து கொண்டுள்ளார். 1919-1927 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1891 பிறப்புகள் பகுப்பு:1970 இறப்புகள் பகுப்பு:ஹாம்ப்சையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பழங்கால அளவைகள்
பழைய காலத்தின் பொருட்களின் எடை பார்க்கவும் அவற்றை அளக்கவும், பல அளவைகள் பயன்படுத்தப்பட்டன.
‘விடேல் விடுகு’ எனும் ஓர் எடை - தங்கத்தின் நிறைகாட்டுவதற்குப் பயன்படுத்தப்பட்டது. ஆதித்தியன் 1 காலத்திய காலக்குறிப்பின் மூலம் அறியலாம். இது திருச்சி மாவட்டம் கருமாவயலூர்என்ற இடத்தில் காணப்பட்டது. தஞ்சாவூரில் காணப்படும் ராஜராஜசோழன் காலத்திய குறிப்புகளின் மூலம் ‘ஆடவல்லான்’ என்னும் நிறையளவு பொன்னை அளவிடுவதற்கும் ‘தட்சிண மேருவிடன்கள்’ என்னம் ஓர் எடையளவு ஆபரணங்களை எடையிடவும் பயன்படுத்தப்பட்டது.
சோழர் காலத்தில் நில அளவு
முதலாம் இராஜராஜ சோழன், முதலாம் குலோத்துங்க சோழன், மூன்றாம் குலோத்துங்க சோழன் முறையே 1001, 1086, 1236ம் ஆண்டுகளாக சோழ நாடு அளக்கப்பட்டது. இங்கு அளப்பதற்கு நீட்டளவை பயன்படுத்தப்பட்டது.
16 சாண் நீளமுள்ள ‘உலக வளத்தைகோல்’ என்பதாகும்.
நீட்டலளவைப் பகுப்புகள்
1/2, 1/4, 1/8, 1/30, 1/320 என்ற பல அளவுகளாகப் பிரிக்கப்பட்டிருந்தது.
கடிகைக் களத்துக்கோல், ஸ்ரீ பாத கோல், மாளிகைக்கோல் போன்ற நீட்டளவைகள் வழக்கில் இருந்தன.
வேலி, குழி, பாடகம், கோல் போன்ற அளவுகள் பல்லவர் ஆட்சியிலும் இருந்தன.
பாண்டிய நாட்டில், சுந்தர பாண்டியன் கோல், வீரபாண்டியன் கோல் (16 அடி நீளம்) ஆகிய கோல் ஏற் அளவு நில அளவைக்க பயன்படுத்தப்பட்டது.
சோழ நாட்டிற்கு வெளியே மாளிகைக்கோல் வேலி என்ற அளவுகளும் 100 குழிகள் கொண்டது 1 மா என்ற வழக்கத்திலும் இருந்தது.
குறிப்புகள்
பகுப்பு:அளவை முறைகள்
வெள்ளக்கார துரை
வெள்ளக்கார துரை என்பது 2014 ஆவது ஆண்டில் வெளியான ஒரு இந்தியத் தமிழ் நகைச்சுவை திரைப்படமாகும். எழில் இயக்கிய இத்திரைப்படத்தில் ஸ்ரீதிவ்யா, விக்ரம் பிரபு ஆகியோர் முன்னணி கதாபாத்திரத்தில் நடித்திருந்தனர்.
மேற்கோள்கள்
பகுப்பு:2014 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:டி. இமான் இசையமைத்த தமிழ்த் திரைப்படங்கள் பகுப்பு:விக்ரம் பிரபு நடித்த திரைப்படங்கள் பகுப்பு:சூரி நடித்த திரைப்படங்கள்
உயிரி கார்பன்
உயிரி கார்பன் என்பது பாறைவடிவிலான செறிவுமிகுந்த கார்பன் ஆகும். சாதாரண கரியில் நீர் மூலக்கூறுகள் காணப்படும். ஆக்சிசன் இல்லாத சூழலில் சாதாரணகரியை வெப்பப்படுத்தினால் இந்த நீர் மூலக்கூறுகளை அகற்றமுடியும். நீர் மூலக்கூறுகளற்ற கார்பன் ‘உயிரி கார்பன்’ (bio char) எனப்படுகிறது. ஆதிவாசிகளான அமேசான் இந்தியர்கள் மண்வளத்தைப்பெருக்குவதற்காக உயிரி கார்பனை பயன்படுத்தியிருக்கிறார்கள். இதுபற்றிய கட்டுரை அண்மையில் வெளிவந்த ஆய்வு இதழில் (Environmental Science & Technology) வெளியாகியுள்ளது.
கார்பன் டை ஆக்சைடு ஒரு பசுமை இல்ல வாயு. புவி வெப்பமடைவதற்கு காரணமான கார்பன் டை ஆக்சைடில் கார்பன் என்னும் கரிமம் அடங்கியுள்ளது. உயிரி கார்பனை அதிக அளவில் தயாரிப்பதன் மூலம் காற்றில் கலந்துபோகும் கரிமத்தை மண்ணிலேயே நிலைபெறச் செய்யலாம். இதன்மூலம் மண்வளம் பெருகும் என்பது இந்தக்கட்டுரையில் சுட்டிக்காட்டப்பட்டுள்ளது.
கொலம்பியாவின் ஆதிவாசிகளான அமேசான் இந்தியர்கள் வேளாண்கழிவுகளில் இருந்து உயிரி கார்பனை உற்பத்தி செய்திருக்கிறார்கள். மரம், புல், தட்டைகள் இவற்றை காற்றில்லா சூழலில் எரித்து மண்வளத்தை பெருக்கியிருக்கிறார்கள். மக்கும் பொருட்களுடன் இந்த உயிரி கார்பனையும் கலந்து நிலத்திற்கு உரமாக இட்டார்கள் என்னும் செய்தி விஞ்ஞானிகளிடம் ஆர்வத்தை தூண்டியிருக்கிறது. மேலும் கரிமப்பொருளை காற்றில் கலக்கவிடாமல் நிலத்திலேயே உயிரி கார்பன் வடிவில் நிலைபெறச்செய்தார்கள் என்பது நமக்கெல்லாம் வியப்பூட்டும் செய்தி ஆகும்.
காற்றில்லா சூழலில் கரிமப்பொருட்களை எரிக்கும்போது கார்பன் மோனாக்சைடு - ஐட்ரசன் வாயுக்கலவை (synthesis gas) வெளியாகும். இந்த வாயுவை சேமித்து எரிபொருளாக பயன்படுத்தலாம். இது ஒரு ஆற்றல் குறைந்த எரிபொருள். ஆனால் வற்றாத வளமுடையது.
அனு இம்மானுவேல்
அனு இம்மானுவேல் (Anu Emmanuel) ஓர் இந்திய நடிகை ஆவார். மலையாளத் திரைப்படமான சுவப்னா சஞ்சரியில் ஒரு குழந்தை நட்சத்திரமாக அறிமுகமானார். இப் படத்தில் ஜெயராம் மற்றும் சாமுருதா சுனில் ஆகியோரின் மகளாக நடித்தார். அவர் ஆக்சன் ஹீரோ பிஜூ திரைப்படத்தில் கதாநாயகியாக அறிமுகமானார்.
தொழில்
இம்மானுவேல் அமெரிக்காவில் டெக்சசில் பிறந்தார். டாலசில் அவர் வளர்ந்து வந்தார். சுவப்னா சஞ்சரி படத்தில் இந்தியாவில் பள்ளியில் படித்துக்கொண்டிருந்த போதே அவர் நடித்தார். படத்தின் முடிவில் அவர் உயர்நிலைப் பள்ளியை முடிக்க அமெரிக்காவுக்குத் திரும்பிச் சென்றார். உயர்நிலைப் பள்ளியில் இருந்தபோது ​​கலைத் துறையில் ஏதாவது ஒன்றைத் தொடர வேண்டும் என்று அனு அறிந்திருந்தார். உயர்நிலைப் பள்ளியில் அவரது முதல் வருடத்தில் துல்கர் சல்மானுடன் சார்லீ படத்தில் நடிக்க முதல் தேர்வாக இருந்தார். ஆனால் இறுதி தேர்வுகள் காரணமாக அவர் திரும்பப் பெற வேண்டியிருந்தது. நிவின் பாலி நாயகனாக நடித்த ஆக்சன்  ஹீரோ பிஜூவில் அவர் நடிகையாக அறிமுகமானார். இதை ஆப்ரிட் ஷைன் இயக்கினார். தனது மலையாளப் பட அறிமுகத்திற்கு பிறகு, அவர் கல்லூரிக்குச் செல்வதற்காக அமெரிக்காவுக்குச் சென்றார். அங்கு அவர் உளவியலில் படிப்பைத் தொடர்ந்தார். அந்த சமயத்தில் நடிகர் கோபிசந்த் உடன் இணைந்து முன்னணி நடிகையாக ஆக்ஸிஜனில் நடிப்பதாக அறிவிக்கப்பட்டார். அந்தத் திரைப்படத்தின் படப்பிடிப்பில் அவர் நடிகர் நானி நடிக்கும் மஞ்சு படத்தில் கையெழுத்திட்டார். இம்மானுவேல், அவரது நடிப்பிற்கும் ஈடுபாட்டிற்கும் அனைவராலும் பாராட்டப் பெற்றார். உடனடியாக பவன் கல்யாண் மற்றும் திரிவிக்ரம் படத்தில் நடிக்க ஒப்பந்தமானதில் மூலம் பெரிய உச்சத்தை அடைந்தார். அதன் பிறகு அல்லு அர்ஜுன் நடிக்கும் நா பேரு சூர்யாவில் நடித்தார்.
2017 ஆம் ஆண்டில் தமிழில் துப்பறிவாளன் படத்தில் நடித்தார். அதே ஆண்டில் தெலுங்கில் கிட்டு உன்னாடு ஜாக்ரதா படத்திலும், 2018 ஆம் ஆண்டு அக்ஞயாதவாசி படத்திலும் நடித்தார். தற்பொழுது 2018 ஆம் ஆண்டில் சைலஜா ரெட்டி அல்லுடு படத்தில் நடிக்கின்றார். இப்படத்தின் படப்பிடிப்பு நடைபெற்று வருகிறது. அனு இம்மானுவேல் தமிழ், மலையாளம், தெலுங்கு முதலிய தென்னிந்திய மொழிகளில் நடித்து வருகிறார்.
தற்பொழுது
அனு இம்மானுவேல் அவருக்கு கிடைத்த கதாபாத்திரத்தில் சிறப்பாக நடித்துவருகிறார். தற்போது இந்த நடிகை தனது படமான 'சைலஜா ரெட்டி ஆல்லுடு' படத்தில் நடித்து வருகிறார். இதில் பல முன்னணி நடிகர்கள் நடிகைகளுடன் நடித்து வருகிறார். இதற்கிடையில் விஜய் தேவரோகாந்தாவின் புதிய படமான இப்படத்தில் ஒரு சிறப்பு கதாபாத்திரத்தில் நடிக்க உள்ளார். இந்த படத்தை பயசுராம் இயக்குகிறார். கீதா ஆர்ட்ஸால் தயாரிக்கப்படும் இந்த படத்தில் அனு இம்மானுவேல் சிறப்பு கதாபாத்திரத்தில் தோற்றமளிப்பார் என்று படக்குழு தெரிவிக்கின்றன.
இன்னும் பெயரிடப்படாத இப் படத்தின் படப்பிடிப்பு இன்னும் ஆரம்பிக்கப்படவில்லை. இந்த படத்தில் விஜய் தேவராக்கண்டா முன்னணியில் இவர் நடிக்கிறார். படத்தில் அனு இம்மானுவேலின் கதாபாத்திரத்தை பற்றி அதிகம் தெரியவில்லை. 'சயாசச்சி' படத்தின் படப்பிடிப்பு முடிந்த பிறகு நாக சைதன்யா மற்றும் அனு இம்மானுவல் நடிப்பில் உருவாகும் 'சைலஜா ரெட்டி ஆல்லுடு' படம் தயாராகும். இது ஒரு குறுகிய மற்றும் அழகான கதாபாத்திரமாகும். ஒரு நடிகையாக கவர்ச்சியாகவும் அதே நேரத்தில் இளைஞர்கள் மத்தியில் வலுவான வரவேற்பு பெற்ற ஒரு நடிகை தேவைப்பட்டது. இவர் சரியான தேர்வு என்று அனு இம்மானுவலை தேற்ந்தெடுக்கப்பட்டார். அந்த பாத்திரத்தை அவர் ஏற்றுக்கொண்டதை நாங்கள் மகிழ்ச்சியடைகிறோம் என்று படக்குழுவினர் தெரிவிக்கிறது. ரஷ்மிகா மந்தன்னா இப்படத்தில் முன்னணி கதாபாத்திரதாதில் நடிக்கிறார்.
மேற்கோள்கள்
பகுப்பு:தமிழ்த் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:இந்தியத் திரைப்பட நடிகைகள்
டக் ரைட்
டக் ரைட்  (Doug Wright, பிறப்பு: ஆகத்து 21 1914, இறப்பு: நவம்பர் 13 1998), இங்கிலாந்து அணியின் துடுப்பாட்டக்காரர். இவர் 34 தேர்வுத் துடுப்பாட்டப் போட்டிகளிலும், 497 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1938 - 1951 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
இரவில் சலனமற்றுக் கரையும் மனிதர்கள் (நூல்)
மைதிலியின் முதற் கவிதைத் தொகுப்பு இதுவாகும்.
வெளி இணைப்புக்கள்
பகுப்பு:ஈழத்து நூல்கள்
ஜார்ஜ் பெல்டம்
ஜார்ஜ் பெல்டம் (George Beldam, பிறப்பு: மே 1 1868, இறப்பு: நவம்பர் 23 1937), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 142 முதல்தர துடுப்பாட்டப் போட்டிகளில் கலந்து கொண்டுள்ளார். 1899-1907 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜார்ஜ் பெல்டம் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
பெரமூர் ஊராட்சி
பெரமூர் ஊராட்சி (Peramur Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருவையாறு வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3632 ஆகும். இவர்களில் பெண்கள் 1846 பேரும் ஆண்கள் 1786 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வாலாஜா மசூதி
சென்னை திருவல்லிக்கேணியில் உள்ள ஜான்பஜார் (ஜாம் பஜார்)ரின் வாலாஜா சாலையில் இம் மசூதி அமைந்துள்ளது. இம்மசூதி 1795ஆம் ஆண்டு ஆற்காடு நவாப் - வாலாஜா குடும்பத்தினரால் நவாப் வாலாஜா இறந்த பிறகு அவர் நினைவாக‌ கட்டப்பட்டது. இன்றளவும் ஆற்காடு இளவரசர் முகம்மது அப்துல் அலி அவர்களின் மேற்பார்வையில் இயங்கி வருகின்றது. இது வாலாஜா பெரிய மசூதி என்றும் அப்பகுதி மக்களால் அழைக்கப்படுகிறது.
மேற்கோள்கள்
பகுப்பு:சென்னையின் பாரம்பரியக் கட்டடங்கள் பகுப்பு:தமிழ்நாட்டில் பள்ளிவாசல்கள் பகுப்பு:சென்னை மாவட்டத்திலுள்ள பள்ளிவாசல்கள் பகுப்பு:தமிழ்நாட்டின் வரலாற்றுச் சிறப்பு இடங்கள் பகுப்பு:சென்னை மாவட்டம்
கூட்டரசு சேமிப்பு வங்கி
கூட்டரசு சேமிப்பு வங்கி என்பது அமெரிக்காவின் மத்திய வங்கி ஆகும் இது திசம்பர், 23, 1913 அன்று உருவாக்கப்பட்டது. 1907 ஆம் ஆண்டில் ஏற்பட்ட பொருளாதார நெருக்கடியின் விளைவாக இவ்வங்கி உருவாக்கப்பட்டது. அமெரிக்க டொலர்கள் அச்சிடுவது, விலைவாசியை சீராக பராமரிப்பது, அதிகபட்ச வேலை வாய்ப்புகளை உத்தரவாதப்படுத்துவது கூட்டரசு சேமிப்பு வங்கியின் செயல்பாட்டு நோக்கங்கள் ஆகும். கூட்டரசு சேமிப்பு வங்கியின் பொறுப்பு விலை ஸ்திரத்தன்மையை ஏற்படுத்தி வேலையின்மையை குறைந்த மட்டத்தில் வைத்துக் கொள்வதும் ஆகும். பணத்தின் அளவை அதிகரிப்பது வேலை வாய்ப்புகளை அதிகரிக்கும் என்ற அனுமானத்தின் கீழ் கூட்டரசு சேமிப்பு வங்கி பணத்தை அச்சிடுகிறது. உலகிலேயே மிகவும் சக்தி வாய்ந்த அமைப்பான அது உலகத்தின் சேம நாணயமான அமெரிக்க டொலரை தன் கட்டுப்பாட்டுக்குள் வைத்திருக்கின்றது.
சான்றுகள்
பகுப்பு:வங்கிகள்
கி. விஜயகுமார்
ஆரம்ப வாழ்கை
விஜயகுமார் செப்டம்பர் 15, 1952 ஆம் ஆண்டு கிருஷ்ணன் நாயர், கௌசல்யா தம்பதிக்கு இரண்டாவது மகனாகப் பிறந்தார். இவர் செயின்ட் ஜோசப் கல்லூரி திருச்சிராப்பள்ளியில் இளங்கலை பட்டமும், மெட்ராஸ் கிறிஸ்டியன் கல்லூரியில் முதுகலைப் பட்டமும் பெற்றார். இவர் 1975ஆம் ஆண்டு இந்தியக் காவல் பணிக்குத் தேர்வானார். இவரது தந்தை ஒரு ஓய்வு பெற்ற போலீஸ் அதிகாரி ஆவார்.
பணிகள்
இவர் 2008 ஆம் ஆண்டு ஹைதராபாத்தில் உள்ள சர்தார் வல்லபாய் பட்டேல் தேசிய காவல் அகாடமிக்குத் தலைமைப் பொறுப்பேற்றார். அதே போல் இந்தியாவின் துணை இராணுவப் படைகளிலேயே மிகப்பெரிய படையான சி.ஆர்.பி.எஃப் க்கு 2010 முதல் 2012 வரை தலைமை தாங்கினார்.